"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade!
Nagu tavaliselt, toob saate teieni
Soome misjoniorganisatsioon One Way Mission.
Tere tulemast saatesse!
Täna pühendame kogu saate misjonitööle.
Meie tegevjuht Tapani Suonto käis Aafrikas Malawis
ja kuuleme, mis tal koju naastes südamel on.
Head vaatajad!
One Way alustas tööd Malawis viie aasta eest.
2006. aasta oktoobris külastas riiki meie esimene misjonitiim
ja otsustasime alustada uue misjoniküla ehitusprojekti.
Pärast toda oktoobrikuud on sajad inimesed osalenud
selle unistuse täideviimises.
Näeme raportit sellest, mis Malawis, Nkulambe orus,
on nende aastate jooksul toimunud.
Raporti alguses on lõike viie aasta eest tehtud telesaatest,
kui kõik oli alles unistus.
Malawi oktoober 2006
Malawi on üks maailma vaesemaid maid.
Mulanje ja Mchese'i mägedest idas asuv Nkulambe org
on riigi vaeseim piirkond.
Kui 2006. aasta talvel tabas riiki näljahäda,
alustas One Way Nkulambe orus abitöid.
Nüüd saabub piirkonna väiksesse Kambalame külasse
esimene One Way misjonitiim.
On 2006. aasta 27. oktoober.
One Way tööd Malawis juhib koos abikaasa Mariannega
Macdonald Masamba.
Aasta eest elas Marianne Raatikainen-Masamba
veel Helsingis Munkkivuores.
2005. aasta juunis pesi ta pesumajas pesu,
kui sai kõne Malawist.
Malawi pastor Macdonald Masamba, kellega Marianne oli varem Malawis
ühe orbudeprojekti raames tutvunud,
helistas üllatavalt ja palus ta endale naiseks.
Marianne vastas pesukuhila kõrval jaatavalt
ja nad pandi Soomes 2005. aasta oktoobris paari.
Kui Nkulambe orus lahvatas veidi hiljem näljahäda,
naasis Mac kiiresti koju.
Koduteel nägi ta luukeresid. Paljud olid nälga surnud.
Mac ja Marianne otsustasid ohverdada pulmakingiks saadud raha
näljahädaliste toitmiseks.
Marianne pöördus Soomes One Way Mission'i poole,
et Kambalamesse kiiresti lisaabi saada.
One Way otsustas alustada piirkonnas koheselt hädaabitööd.
Esimesed abisaadetised saabusid koos Mac'iga 2006. aasta jaanuaris.
See õlgmaja on Kambalame küla esimene kliinik.
One Way püstitas selle kiiruga talvel,
parandamaks piirkonna tervishoiuolukorda.
Mangopuu all asub Kambalame küla sotsiaalamet.
One Way rajas selle talvel hädaabitööd alustades.
Kriisiabi on saanud 16 vaeseimat küla.
Tule muuda koos meiega selle oru saatust!
Siia unustatud Kambalame külasse ehitab One Way misjonijaama.
Väljakutse on suur. Üksi me sellega hakkama ei saa.
Vajame eestpalvetajaid, rahalisi toetajaid,
eksperte, koolitajaid ja neid, kes ise vabatahtlike tiimidega
Kambalamesse tööle läheksid.
Viis aastat hiljem
Oktoober 2011
Viie aastaga ehitatud One Way külas, Mulungu Ali Nafe's algab kuum päev.
Esimesed patsiendid kogunevad juba varavalges kliiniku juurde
ja ootavad selle avanemist.
Kliiniku personal koguneb enne tööpäeva algust palvetama.
Kliinik avatakse kell 8.00 patsientide ühispalvusega.
Palvuse järel toimub igal hommikul korduv lühike terviseloeng.
Infot antakse koolera, malaaria, tuberkuloosi ja AIDS'i ohtude kohta
ning selle kohta, kuidas nakkust vältida.
Kliiniku töökoormus on suur.
Iga kuu külastab kliinikut 3000-4000 patsienti.
Kõige rohkem on medabitöötaja pidanud päevas tegelema 300 haigega.
Paljud kliiniku töötajaist on saanud väljaõppe One Way'lt.
Nii oleme suutnud anda tööd kohalikele töötajatele.
Patsiente saabub kliinikusse kümnete kilomeetrite tagant,
kogu suurest Nkulambe orust.
Kui neilt küsitakse, kus nad käisid enne One Way kliinikut,
vastavad nad: mitte kuskil.
Kliinikus tehakse ka HIV-teste ja antakse vastavat nõu,
jälgitakse rasedust ja töötab maakonna rahastatud nõuandla.
Peagi hakkab tööle ka tuberkuloosikeskus
ja koolera karantiiniosakond.
Kliiniku kõrvale ehitatakse veel nõuandla ja emaduskliinik.
One Way'l on ka toitlustusprogramm suurimas hädas olevaile vanuritele,
orbudele ja invaliididele.
Iga kuu jagatakse 605 000 kg maisi.
Orblapsed saavad piima ja soja jagatakse
alatoitlustatud AIDS'i-haigetele.
Lisaks One Way'le rahastab kliinikutööd Soome Välisministeerium.
Kliinikusse tuleb palju patsiente ka teiseltpoolt piiri Mosambiigist.
Sinna ehitab One Way kolme tütarkliinikut.
One Way küla invaliididetöö peab ülal õmblustöökoda.
Invaliidid saavad pärast koolitust oma õmblusmasina,
millega nad saavad endale elatist teenida.
Invaliididetöö alla kuulub ka meeste lepinguline koolitus puutöökojas,
kitse- ja tuviprogramm ning ka väikelaenud.
Invaliididetöö raames tehakse ka palju koduvisiite
ning suurimad abivajajad osalevad One Way toiduprogrammis.
Invaliidlaste emad käivad regulaarselt One Way küla toetusgrupis.
Orbudetöö
Väikeses One Way külast 15 km kaugusel asuvas külas
algab orblasteteenistus.
Neid peetakse kuu jooksul kümnes külas.
Orbudeprogrammis osaleb 270 last, kelle toimetuleku eest
hoolitseb One Way.
Lapsed elavad omaste juures. Kõige suuremad hädalised
paigutatakse One Way lastekodusse, kus on ruumi sajale lapsele.
One Way hoolitseb orbudeprogrammi laste toitlustamise, riietamise,
koolivormi ja teiste koolitarvete ning ka tekkide
ja moskiitovõrkude eest, mis kaitsevad malaaria eest.
Kliinik pakub vajalikku terviseabi.
Orbudeprogrammi rahastatakse Soome sponsorvanemate abil.
Orbude koosolekuid oodatakse külades suure huviga.
Marianne näitlemistaust on õpetustöös suureks abiks.
Orbude õpetamises lööb kaasa ka kohaliku koguduse pastor.
AIDS'i tugirühmad
One Way küla kirikus algab AIDS'i tugirühma koosolek.
One Way AIDS'i tugirühmade töö kasvab jõudsalt
ja registreerunud on juba 300 haiget.
Malawi Piibliselts koolitas hiljuti 40 neist
Soome Välisministeeriumi toetusega HIV-ekspertideks.
AIDS'i levik on Malawis üks maailma suurimaid.
Paljud AIDS'i-haiged osalevad One Way toiduabiprogrammis
ja nad saavad abi ravimite hankimiseks.
Tugirühmad kogunevad Nkulambe oru 11 külas iga nädal
ja peaüritus toimub kord kuus One Way külas.
AIDS'i tugirühma liikmed räägivad oma tegevusest draama abil.
Sõnum on lihtne: kui haigestusin, hülgas mind pere ja küla,
kuid AIDS'i tugirühm võttis mind vastu.
Koosolekud on täis ülistust ja palvet.
Tugirühmast õhkub lootust, rõõmu ja usku armastavasse Jumalasse.
Hoolimata sellest, et paljud on raskelt haiged
ja iga kuu on mõni liige grupist lõplikult lahkunud.
Kuigi suremus on suur, rühm kasvab pidevalt.
AIDS'i koosolek lõpeb ühissööminguga kiriku õuel.
Vanuritetöö
Nkulambe orus on hädas ka paljud vanurid.
Marianne külastab regulaarselt üksildasi abivajavaid vanureid.
Nad elavad Nkulambe oru erinevates paikades.
Saulus Jairus sai oma väikses majas mäe jalamil hästi hakkama,
kuni haigestus tõsisesse lihasehaigusse,
mis võttis talt liikumisvõime.
One Way kinkis talle tuvid, kelle munade müügist
ta saaks elatist teenida.
Saulus räägib murelikult, et tuvid olid kõik samast soost
ja mune pole ilmunud.
Viga lubati kiiresti parandada.
Alindine Mbeni on samuti väga vana.
One Way kinkis talle uued riided, kuid Alindine tuleb meile vastu
taas vanades räbalates.
Kui küsime uute riiete kohta, räägib ta, et majja murti sisse
ja kõik riided varastati ära.
Raskustest hoolimata rõõmustab ta Marianne ja sõprade külaskäigu üle.
Keset vaesust ja üksindust on Saulus ja Alindine õppinud toetuma Jeesusele
ning Tema hoolitsusele.
Kogudusetöö on üks One Way töö tugisambaid.
Kirikukellad kutsuvad rahvast iga pühapäev One Way küla kirikusse
Jumalat kiitma ja ülistama ning piibliõpetust kuulama.
One Way'l on Nkulambe orus 60 kogudust.
Nad asuvad laial maa-alal mõlemal pool Malawi-Mosambiigi piiri.
Koguduste pastorid kogunevad 4-5 korda aastas
nädalasele väljaõppele.
Üks pastoreist sõitis kolm päeva jalgrattaga, et kohale jõuda.
Koolitusprogrammis osalevad ka pastorite naised.
Pastorite koolituse eest vastutab Malawis elav Briti misjonär
Matthew Armstrong, kellele saabub vahel abiks Soome pastoreid.
Seekord osaleb koolitusel ka noorte- koor ühest Mosambiigi kogudusest.
One Way küla tähendus Nkulambe orule on hämmastav.
Vaeseid, näljaseid, haigeid, vigaseid, orbe, HIV-positiivseid,
rasedaid naisi ja erinevate vaimsete vajadustega inimesi
tuleb kaugete maade tagant One Way külasse Mulungu Ali Nafesse,
mis tähendab soome keeles 'Jumal meiega'.
Mulungu Ali Nafe teeviidad juhatavad külastajad kohale.
Samad teeviidad toovad kohale ka küla vastased.
Sõjaväelased on tulnud kaks korda veoautodega
ja viinud külast kõik ehitusmaterjalid.
Üks koorem saadi lõpuks tagasi, kuid teist mitte.
Kord röövisid Nigeeria narkodiilerid meie töö juhi Mac Masamba
ja sundisid ta endile autojuhiks hakkama.
Imekombel pääses Mac reisist eluga.
One Way tööd on püütud tihti laimata
ja pöörata oru rahvast One Way vastu.
Kadedus võib põhjustada hirmsat hävingut.
Politseiametnikud muretsevad juba pikka aega
meie töö juhi Mac Masamba julgeoleku pärast.
Nkulambe orus tõuseb taas päike.
Soome tiim on läinud koduteele.
Marianne on roninud väiksele palvekünkale,
kuhu ta tihti külamelu eest põgeneb.
Seal saab ta olla hetke üksi ja vaikuses.
Naised on kogunenud One Way küla kaevule vett ammutama.
Mac Masamba on tulnud oma kontorisse mangopuu all alustama uut päeva
ja jagama oma töötajaile ülesandeid.
Soomest on saabunud uus rahasaadetis ja ehitustöö jätkub.
Veoauto läheb linna tsemendi järele.
Leseks jäänud ema tõi lapsed lastekoduga tutvuma.
Tal on AIDS ja tema tervis on nõrk.
Tal on mure oma laste saatuse pärast.
Kliiniku ette on kogunenud patsiendid kliiniku avanemist ootama.
Ees ootab taas kuum ja kiire päev.
Paulus kirjutas kord korintlastele:
"Meile on siin avanenud uks suureks ja tõhusaks tööks,
kuid vastaseid on palju."
Tahan tänada täna Nkulambe oru elanike nimel kõiki soomlasi,
kes on osalenud One Way küla ehitamises Malawis.
See töö on vajanud palju eestpalvet, majanduslikku abi,
mitme ala asjatundjaid ja ka neid, kes on läinud omal kulul Malawisse
ehitama, koolitama ja misjonijaama arendama.
One Way küla on sadade inimeste pingutuste tulemus.
On hea meeles pidada selle nime: Mulungu Ali Nafe - Jumal meiega.
Ilma elava Jumala ja Tema suure armuta
poleks see unistus kunagi teoks saanud.
Seetõttu kuulub kõik tänu ja au Temale.
Kuigi suurimad ehitushanked on hetkel lõppenud
ja tööle on asunud professionaalne personal,
on töö alles alguses.
Meid ootavad suured sotsiaalsed, vaimsed ja majanduslikud väljakutsed.
Ehitusprojektid jätkuvad ja vajame lisapersonali
paljudesse kasvavatesse tööharudesse ning palju eestpalvet ja rahalist toetust.
Kliinikutöö käivitamist on toetanud Soome Välisministeerium,
kuid see toetus on tähtajaline ning selle lõppedes
peame ise hakkama saama.
Seetõttu palun sul meie Malawi tööd palves meeles pidada.
Kasu on väikseimastki palvest.
Kui tahad töö ja sellega seonduvate palveteemade kohta lisainfot,
võid võtta ühendust meie Malawi töö toimetusega.
Aitäh, et oled palves meiega.
Nii on arenenud viie aastaga meie töö Malawis.
Saateaega on veel veidi järgi ja naaseme Aafrikasse.
Nkulambe orus nii Malawi kui Mosambiigi pool
tegutseb kümneid One Way kogudusi.
Ühest Mosambiigi kogudusest tuli noortekoor pastoritekoolitusele,
kus õpetasid Tapani Suonto ja Matthew Armstrong.
Noortekoor oli elevil, kui kuulis, et pääseb Soome telesaatesse.
Nemad lõpetavad meie saate. Head õhtu jätku!
Võta ühendust meie Malawi kontoriga: tel. 040 1799 779
malawi@onewaymission.fi
www.onewaymission.fi
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi